

 **Anexă**

 **la Hotărârea nr. 105/2023**

**ACT ADIȚIONAL nr. 3 din .....................**

la Acordul de parteneriat nr. 12384/3914/22.09.2011 încheiat între

Judeţul Cluj şi Comuna Feleacu, în vederea realizării Proiectului

„Construire Parc Industrial TETAROM IV”, modificat prin Actele adiționale nr. 1 și 2

Încheiat între :

1. **JUDEŢUL CLUJ** cu sediul în municipiul Cluj–Napoca**,** Calea Dorobanţilor, nr. 106, județul Cluj, telefon : 0372/640060, CIF 4288110, Cont RO 06TREZ21624510220XXXXX deschis la Trezoreria Municipiului Cluj-Napoca**,** reprezentat legal prin Preşedintele Consiliului Judeţean Cluj – dl. **Alin TIȘE**, în calitate de **LIDER** al parteneriatului (denumit în continuare ”***Lider*”**)**,** pe de o parte

**şi**

1. **COMUNA FELEACU** cu sediul în comuna Feleacu, sat Feleacu, str. ……., nr. 131, jud. Cluj, CIF: 4354507, Cont ……………….. deschis la Trezoreria Municipiului Cluj-Napoca, Tel ................................/ fax:............................... reprezentată legal prin ……………………………….., în calitate de **PARTENER (**denumit în continuare ”***Partener***”) **,** pe de altă parte

În temeiul prevederilor :

* art. 693 - 702, art. 1.166, art. 1270 alin. (2) și art. 1.321 – 1.322 din Legea 287/2009 privind Codul civil, republicată, cu modificările și completările ulterioare,

- art. 10.1, art. 13 lit. c) și art. 17.2 din Acordul de parteneriat nr. 12384/3914/22.09.2011 încheiat între Judeţul Cluj şi Comuna Feleacu, în vederea realizării Proiectului „Construire Parc Industrial TETAROM IV”, cu modificările ulterioare;

- Hotărârii Consiliului Județean Cluj nr. 96/2022 privind încetarea Acordului de parteneriat dintre Judeţul Cluj şi Comuna Feleacu în vederea realizării Proiectului “Construire Parc Industrial TETAROM IV, extindere conductă gaz şi staţie de reglare, extindere reţea electrică şi staţia de transformare, captare apă, rezervor şi staţie de epurare, realizarea unei hale pentru IMM-uri, Comuna Feleacu, sat Vâlcele, județul Cluj*”;*

- Hotărârii Consiliului Local al Comunei Feleacu nr. 72/2022 privind iniţierea procedurilor de încetare a Acordului de parteneriat dintre Judeţul Cluj şi Comuna Feleacu în vederea realizării Proiectului “Construire Parc Industrial TETAROM IV, extindere conductă gaz şi staţie de reglare, extindere reţea electrică şi staţia de transformare, captare apă, rezervor şi staţie de epurare, realizarea unei hale pentru IMM-uri, Comuna Feleacu, sat Vâlcele, județul Cluj”;

* Hotărârea Consiliului Județean Cluj nr. ………………/2023 privind aprobarea unor măsuri pentru încetarea Acordului de parteneriat nr. 12384/3914/22.09.2011 încheiat între Judeţul Cluj şi Comuna Feleacu;
* Hotărârea Consiliului Local al Comunei Feleacu nr. ……/2023 privind ………………………………………………………………………………………………………………………………………………………………………………

**PĂRȚILE ACORDULUI** au încheiat prezentul Act adițional nr. 3 la Acordul de parteneriat nr. 12384/3914/22.09.2011 încheiat între Judeţul Cluj şi Comuna Feleacu, în vederea realizării Proiectului „Construire Parc Industrial TETAROM IV”, prin care stabilesc următoarele:

**Art. I.** Acordul de parteneriat nr. 12384/3914/ 22.09.2011 încheiat între Judeţul Cluj şi Comuna Feleacu, în vederea realizării Proiectului „Construire Parc Industrial TETAROM IV”, încetează, prin acordul scris al părților, exprimat prin prezentul act adițional.

**Art. II.** Încetarea Acordului de parteneriat nr. 12384/3914/ 22.09.2011 va produce efecte ulterior constituirii de către Comuna Feleacu, prin hotărâre a autorității deliberative, a unui drept de superficie cu titlu gratuit, în favoarea Județului Cluj, pe o perioadă de 99 de ani, asupra terenului aferent Halei IMM și a drumului de acces, situat în sat Vâlcele, comuna Feleacu, intravilan, categoria de folsință ”curți-construcții” , înscris în C.F. nr.61998 Feleacu, nr. cad. 61998, în suprafață de 22.546 m.

**Art. III**. Județul Cluj se obligă să finalizeze, din fonduri proprii, cele două obiecte de

investiţii cuprinse inițial în cadrul Proiectului Tetarom IV, respectiv: „Obiect nr. 6 – Hală pentru IMM-uri” şi „Obiect nr. 1 – Amenajare teren şi Drum de acces”,

**Art. IV**. Comuna Feleacu se obligă să predea și Județul Cluj să preia, pe bază de proces-verbal de predare-primire, terenul în suprafață de 22.546 mp. identificat la art. II, în termen de 30 de zile de la adoptarea de către Consiliul Local al Comunei Feleacu, a hotărârii de constituire a dreptului de superficie asupra acestuia, în favoarea Județului Cluj.

**Art. V.** Părțile declară că ulterior încetării Acordului de parteneriat nr. 12384/3914/ 22.09.2011, cu modificările ulterioare, acestea sunt liberate de toate obligațiile asumate în cadrul acestui Acord și că renunţă la orice pretenţii actuale sau viitoare, inclusiv de natură financiară, dobândite în urma încheierii acestuia.

Părţile au înţeles să încheie prezentul act adițional, azi, .............. 2023, în două exemplare originale, câte unul pentru fiecare parte și intră în vigoare la data semnării de către ambele părți.

 **JUDEȚUL CLUJ COMUNA FELEACU**

 **PREȘEDINTE PRIMAR**

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**